钦定古今图书集成/明伦汇编/皇极典/第163卷 > 《高帝述》前人
## 钦定古今图书集成/明伦汇编/皇极典/第163卷 > 《高帝述》前人

皇矣汉祖，纂尧之绪。实天生德，聪明神武。秦人不纲，
网漏于楚。爰兹发迹，断蛇奋旅。神母告符，朱旗乃举。
粤蹈秦郊，婴来稽首。革命创制，《三章》是纪。应天顺民，
五星同晷。项氏畔援，黜我巴汉。西土宅心，战士愤怨。
乘衅而运，席卷三秦。割据河山，保此怀民。股肱萧曹，
社稷是经。爪牙信布，腹心良平。恭行天罚，赫赫明明。